Diari Oficial de la Generalitat Valenciana


Sumari del DOGV 6633, del 19-10-2011 (2011/10123)

ORDRE 5/2011, de 30 de setembre, de la Conselleria de Justícia i Benestar Social, per la qual es modifica l'Ordre de 25 de juliol de 1997, de la Conselleria de Benestar Social, per la qual es crea el Consell Valencià de la Dona.
------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2011/09/30/5/dof/vci/html**

### Dades del document

Número de DOGV
:   6633

Data del DOGV
:   19-10-2011

Secció del DOGV
:   I. DISPOSICIONS GENERALS

Número del document
:   2011/10170


Data del document
:   30-09-2011

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * Consell Valencià de la Dona
    * condició de la dona
    * reglament intern
    * legislació
    * dona

ORDRE 5/2011, de 30 de setembre, de la Conselleria de Justícia i Benestar Social, per la qual es modifica l'Ordre de 25 de juliol de 1997, de la Conselleria de Benestar Social, per la qual es crea el Consell Valencià de la Dona. [2011/10592]  
PREÀMBUL  
  
La nova organització del Consell de la Generalitat establida en virtut del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, i el Decret 75/2011, de 24 de juny, del Consell, amb què s'establix l'estructura orgànica bàsica de la Presidència i de les conselleries de la Generalitat, fa necessari adequar a esta l'articulat de l'Ordre de 25 de juliol de 1997, de la Conselleria de Benestar Social, per la qual es crea el Consell Valencià de la Dona.  
  
Per això, havent-se seguit el procediment establit en l'article 43 i fent ús de les facultats atribuïdes per l'article 28, ambdós de la Llei 5/1983, de 30 de desembre de Consell,  
  
DECRETE  
  
Article únic. Modificació de l'Ordre de 25 de juliol de 1997, de la Conselleria de Benestar Social, per la qual es crea el Consell Valencià de la Dona  
1. Es modifica l'article 1 de la mencionada ordre, que queda redactat com seguix:  
«Article 1. Creació  
Crear el Consell Valencià de la Dona, com a òrgan col·legiat de caràcter consultiu de la conselleria que tinga atribuïdes les competències en matèria de dona i/o igualtat, d'acord amb les característiques que s'establixen a continuació».  
2. Es modifiquen els punts 1.1, 1.2, 1.3.7 i 1.4 de l'article 2 de la mencionada ordre, que queden redactats com seguix:  
«1.1. Presidència: recaurà, amb caràcter nat, en qui exercisca la titularitat de la conselleria que tinga atribuïdes les competències en matèria de dona i/o igualtat».  
«1.2. Vicepresidència: l'exercirà la persona titular de la direcció general que tinga atribuïdes les competències en matèria de dona i/o igualtat».  
«1.3.7. Fins a sis vocals designats per la Presidència del Consell Valencià de la Dona, entre persones de rellevant prestigi que destaquen en la defensa dels drets de les dones i vinculades al moviment associatiu, a proposta de la persona titular de la direcció general que tinga atribuïdes les competències en matèria de dona i/o igualtat».  
  
«1.4. Secretaria. Actuarà com a tal, amb veu però sense vot, la persona que designe la presidència del Consell Valencià de la Dona, a proposta de la persona titular de la direcció general que tinga atribuïdes les competències en matèria de dona i/o igualtat».  
3. Es modifica l'apartat 3 de l'article 3 de la mencionada ordre, que queda redactat com seguix:  
«3. Qualssevol altres relacionades amb la igualtat d'oportunitats entre hòmens i dones que li foren atribuïdes per la conselleria que tinga atribuïdes les competències en matèria de dona i/o igualtat».  
  
4. Es modifica el paràgraf segon de l'apartat 2 de l'article 4 de la mencionada ordre, que queda redactat com seguix:  
«El Ple del Consell Valencià de la Dona es reunirà, amb convocatòria prèvia de la seua presidència, a proposta de la direcció general que tinga atribuïdes les competències en matèria de dona i/o igualtat o per iniciativa pròpia o quan li siga sol·licitat per dos terceres parts, si més no, dels seus membres».  
5. Es modifica la disposició final primera de la mencionada ordre, que queda redactada com seguix:  
«Primera  
Es faculta la persona titular de la direcció general que tinga atribuïdes les competències en matèria de dona i/o igualtat a adoptar les mesures necessàries per al compliment i l'execució del que disposa esta ordre».  
  
DISPOSICIONS FINALS  
  
Única. Entrada en vigor  
La present disposició entrarà en vigor l'endemà de la seua publicació en el Diari Oficial de la Comunitat Valenciana.  
  
València, 30 de setembre de 2011  
  
El conseller de Justícia i Benestar Social,  
JORGE CABRÉ RICO


Còpia Permalink ELI